Sajtóközlemény

Nemzetközi / Ausztria / gazdaság / kereskedelem / bevásárlóközpont

Salzburg, 2022. április 5.

**2021-es mérleg: Egyértelmű emelkedő tendencia minden szinten**

**A SES Spar European Shopping Centers átlagon felüli eredményeket ért el**

* 85 millió látogató (+5%) hat ország 30 bevásárlóközpontjában;
* Bérlők értékesítésből származó bruttó árbevétele: 2,64 milliárd euró (+7,6%);
* Forgalomnövekedés Ausztriában: 1,73 milliárd euró (+6,5%);
* Kosárérték növekedése Ausztriában: +5,6%;
* Az S-PARK Kaposvár kereskedelmi park sikeres megnyitása Magyarországon;
* 2022-re 115 milliós beruházást terveznek.

**A látogatók fokozatosan visszatérnek a megszokott vásárlási helyszínekhez: ezt mutatja az SES pozitív üzleti fejlődése a világjárvány második évében. 2020-hoz képest jelentős emelkedést ért el a bérlő partnerek bruttó forgalma, a látogatottság, az egy vásárlásra jutó átlagos kiadások összege és növekedett a „ZEHNER” (10 eurós) vásárlási utalvány vásárlása. Az SES minden országban tapasztalta ezt a pozitív emelkedő tendenciát, ahol bevásárlóközpontokat üzemeltet. Csak Ausztriában 6,5 százalékkal nőtt a bérlő partnerek bruttó árbevétele az előző évben. Ez jóval meghaladja az osztrák kiskereskedelem növekedését (a Statisztikai Hivatal szerint 4,2%). 2021-ben a bevásárlóközpontok a világjárvány ellenére is 22 millió eurót fektettek be karbantartásba és fenntartható intézkedésekbe, továbbá előtérbe került a projektfejlesztés.**

Összesen 85 millióan (+5%) keresték fel Ausztria piacvezető bevásárlóközpont-fejlesztő és üzemeltető cégének 30 bevásárlóközpontját hat közép-európai országban 2021-ben. A több mint 1800 viszonteladó, vendéglátó és szolgáltató partner 2,64 milliárd eurós bruttó árbevételével összesen 7,6 százalékos árbevétel-növekedést ért el 2020-hoz képest.

Az SES összesen 30 bevásárlóközpontot üzemeltet, köztük 27 klasszikus bevásárlóközpontot, két bevásárlóparkot és egy bevásárlóutcát több mint 830 000 négyzetméter bérelhető alapterülettel Ausztria, Szlovénia, Horvátország, Észak-Olaszország, Magyarország és Csehország piacain. Az elmúlt évet az egyes országokban a legkülönfélébb hatósági járványintézkedések jellemezték.

*Christoph Andexlinger, a Spar European Shopping Centers operatív ügyvezetője így fogalmazott:* „2021. rendkívüli kihívásokkal telt év volt üzleti partnereink számára és számunkra, üzemeltetők számára egyaránt. Az elmúlt évben még természetesen nem tudtuk elérni a 2019-es válság előtti szintet, de a számok egyértelműen pozitív tendenciát mutatnak; az elmúlt év során minden SES-országban fokozatosan nőtt a kiskereskedelem. Elégedettek vagyunk az összes országban elért 7,6 százalékos forgalomnövekedéssel, és örülünk, hogy jó úton haladunk. Know-how-nkat és innovációs kapacitásunkat minden területen felhasználtuk, hogy jelentősen emeljük bevásárlóközpontjaink színvonalát és forgalmát. Ebben a fejlesztésben bérlő partnereink is jelentős szerepet vállalnak.”

**Az SES Ausztriában**

Csak Ausztriában 6,5 százalékkal nőtt az üzletbérlők értékesítési forgalma az előző évben. Az egy vásárlásra jutó átlagos költés jelentős, 5,6 százalékos növekedése 2020-hoz képest megerősíti ezt a pozitív fejleményt, és jól mutatja az SES-központok fontos helyi beszállítói funkcióját a világjárvány miatt általában nehéz pénzügyi évben. Az üzleti partnerek árbevételének csaknem kétharmada az osztrák SES bevásárlóközpontokban bonyolódik, több mint 1,7 milliárd euró értékben. Az SES 16 bevásárlóközpontot, egy bevásárlóparkot és egy bevásárlóutcát üzemeltet Ausztriában.

**A legjobb 7 bevásárlóközpont Ausztriában:** 2021-ben a legnagyobb forgalomnövekedést produkáló központok: FORUM 1 Salzburg (+12,7%), MURPARK Graz (+9,8%), ATRIO Villach (+7,7%), WEBERZEILE Ried (+7,3%), HUMA ELEVEN Bécs Simmering (+6%) és Q19 Bécs Döbling (+4,6%), amelynek sikerült újra elérnie a válság előtti szintet. A WEBERZEILE Ried (Felső-Ausztria) érte el a legnagyobb, +13 százalékos látogatottságnövekedést. Az EUROPARK Salzburg is képes volt magas szinten, 4 százalékos forgalomnövekedést elérni, és számos bolti újítással bizonyította jelentőségét az osztrák viszonteladói piac vezetőjeként. Különösen sok bérlő fektetett be itt korszerűsítésekbe és újraindításokba. Az EUROPARK Salzburg továbbra is vitathatatlanul a legmagasabb látogatottsággal és forgalommal rendelkező üzletház az egész SES csoportban.

**Az SES Szlovéniában**: Az SES Ausztria mellett Szlovéniában is piacvezető a nagy bevásárlóközpontok szegmensében. 2021-ben a bevásárlóközpontok látogatói számára több hónapig tartó állami 3G (gyógyult, oltott, tesztelt) járványkorlátozások ellenére, az ország SES bevásárlóközpontjai lenyűgöző, 22,7 százalékos forgalomnövekedést értek el a meglévő területeken (négy bevásárlóközpont) és 29 százalékos növekedést az új ALEJA Ljubljana bevásárlóközpontban, amely a világjárvány közepén, 2020-ban nyílt meg a legnehezebb körülmények között. Az öt szlovén üzletközpont legifjabbika azóta is látványosan fejlődik és 2021 szeptemberében a multifunkcionális fejlesztésű bevásárlóközpontok nemzetközi díját, a tekintélyes londoni szervezet, az RLI Global Award kitüntetést is elnyerte.

**Az SES Magyarországon:** Az SES 24 millió eurót fektetett be egy magyarországi beruházásba, és tulajdonos-üzemeltetőként 2021 márciusában korszerű bevásárlóparkot nyitott Kaposváron S-PARK néven. A 2009 óta SES által üzemeltetett KORZÓ Bevásárlóközponttal, ami az ukrán határhoz közel, Nyíregyházán található, a cég 2021-ben 14,3 százalékos árbevétel-növekedést ért.

**Az SES Olaszországban, Horvátországban és Csehországban:** A három észak-olaszországi SES bevásárlóközpont eladásai 7,1 százalékkal nőttek az előző évben. Horvátországban a KING CROSS Zágráb 13 százalékkal, a csehországi EUROPARK Prága pedig 4 százalékkal növelte értékesítését.

**A „ZEHNER” (10 eurós) vásárlási utalvány** **22 százalékos forgalomnövekedést ért el Ausztriában**

A több bevásárlóközpontban is beváltható SES vásárlási utalvány, a „ZEHNER” Ausztriában és a „Desetak” Szlovéniában (ami szlovénül ugyanazt jelenti; „Tízes”), komoly fellendülést mutat: Ausztriában 22 százalékkal, Szlovéniában pedig 45 százalékkal nőtt a forgalmuk; ami értekben összesen 46 millió eurót jelent. A [derzehner.at](http://www.derzehner.at/) online shop eladásai 93 százalékkal növekedtek az előző évhez képest. Az EUROPARK Salzburg, az ATRIO Villach, a VARENA Vöcklabruck, a MURPARK Graz és a WEBERZEILE Ried az ausztriai rangsor első 5 bevásárlóközpontja, ahol a legtöbb „ZEHNER” utalványt vásárolják. A „ZEHNER” 2021-ben ünnepelte forgalomba hozatalának tizedik évfordulóját sikeres vásárlási utalványként, miközben teljesen megújult külalakja és kommunikációja.

**A siker receptje a látogatottság növelését célzó intézkedések**

Az SES központok 2021-ben az ágazathoz képest átlagon felüli mértékben tudták növelni bérlő partnereik forgalmát. Ezt következetesen végrehajtott forgalomnövelő intézkedésekkel sikerült elérni. A rendezvények a világjárvány kereteihez igazodtak, a magas színvonalú kiállítások (például az EUROPARK Salzburg „Bécsi Kultúrtörténeti Múzeum kiállítása“) élénk érdeklődést keltettek a TÜV-Ausztria által tanúsított higiéniai irányítási rendszeren alapuló, legmagasabb biztonsági előírások betartása mellett. A proaktív marketinggel minden csatornán következetes, átlátható, gyors és világos látogatói kommunikáció valósult meg, amelyet digitális kampány is támogat az egyes helyszínek népszerűsítése érdekében. Az aktív social media tevékenységtől, a streaming ajánlatoktól kezdve, az összes center weboldalának megújításán át a bérlő partnerek online akcióiig minden lehetőséget kihasználtak az látogatókkal folytatott párbeszédre.

**Folytatódott az üzletnyitási kedv: 2021-ben több mint 50 új üzlet nyílt Ausztriában**

Az SES és bérlői közötti partnerségen és bizalmon alapuló együttműködés több évtizedes fejlesztő munkája a járvány idején is különösen bevált. Az SES a lezárások idején is folyamatosan kapcsolatban állt minden bérlő partnerével, hogy közösen úrrá lehessenek a nehéz körülményeken. 2021-ben egy nagyszabású üzletnyitási akció során csak Ausztriában 50 új üzletet nyitottak, köztük olyan új koncepciókkal, mint az első „Let’s do it“ DIY- és kerti szaküzlet, Pepco, „Room with a view“, az első IKEA tervezőirodák vagy a TK Maxx, hogy csak néhányat említsünk. Számos innovatív regionális partner és start-up is feltűnik a bevásárlóközpontok bérlői mixében, mint például a "Stoffschwestern", a "S'Fachl" vagy a "Stay spiced".

**Oltó- és tesztállomások minden helyszínen**

2021 tavasza óta az SES az egyik első bevásárlóközpont-üzemeltető, amely házon belüli gyógyszertárakkal vagy külső kórházi partnerekkel és a Vöröskereszttel együttműködve bevezette és folyamatosan bővíti az állandó teszt- és oltási lehetőségeket.

**Az SES 22 millió eurót fektetett be korszerűsítésbe és fenntarthatóságba**

2021-ben mintegy 22 millió eurót fordítottak karbantartásra, átalakításra és korszerűsítésre. Az SES következetesen megvalósítja klímacéljait, és 2021-ben sokat fektetett be a bevásárlóközpontok még hatékonyabb erőforrás-működtetésébe. A bécsi Q19 Döbling bevásárlónegyedben például 1200 négyzetméter üvegtetőt újítottak fel teljesen, és új, még energiatakarékosabb speciális üvegezést alkalmaztak.

**Széleskörű LED átalakítások**

A SILLPARK Innsbruck és a ZIMBAPARK Bludenz-Bürs bevásárlóközpontokban, valamint az ATRIO Villach és a VARENA Vöcklabruck mélygarázsaiban LED-es világításra váltottak. Ez az átalakítás évente több mint 1,8 millió kWh villamosenergia-megtakarítással jár, ami körülbelül 530 családi ház éves villamosenergia-fogyasztásának felel meg. A LED-ek további alkalmazása 2022-ben is folytatódik.

**A megújuló energiaforrások felhasználásának további támogatása**

Az SES bevásárlóközpontok sok tekintetben figyelembe veszik a „Zöld Épület” koncepcióját – ez már a fenntartható bevásárlóközpont tervezésével kezdődik, innovatív technológiák alkalmazásával folytatódik, és kiterjed a megújuló energiák használatára is. Ausztriában, Szlovéniában és Olaszországban nagyméretű napelemes rendszereket is terveznek a bevásárlóközpontokban 2022-re, hogy a napenergiát közvetlenül hasznosíthatóvá tegyék az üzletközpontok működtetéséhez. Az SES már saját felhasználásra termel villamos energiát napelemes rendszerekből a MURPARK Graz és WEBERZEILE Ried bevásárlóközpontokban, és saját kis vízerőművet üzemeltet a SILLPARK Innsbruckban.   
Az SES ISO 50001:2018 szerinti energiamenedzsment rendszerrel dolgozik, amelyet 2019 óta sikeresen tanúsít a TÜV AUSTRIA.

**Modern e-mobilitás minden központban és 100%-ban „zöld“ áram három országban**

Leonore Gewessler klímavédelmi miniszter példaértékű „klímaaktív mobil” projektpartnereket tüntetett ki Bécsben 2021 augusztusában. Az SES Spar European Shopping Centers elismerésben részesült, amiért e-töltőállomásokat telepített a bevásárlóközpontokba Ausztria-szerte. 2022-ig országszerte összesen 132 e-töltőállomás fog üzemelni az osztrák bevásárlóközpontokban, ahol a vásárlók 100 százalékos „zöld“ árammal tölthetik fel járműveiket.

Az SES Ausztrián kívül is hajtott végre fenntartható befektetéseket. 2022. január 1-től Ausztria és Olaszország mellett az összes szlovén SES bevásárlóközpont is 100 százalékban „zöld“ árammal működik, beleértve az ottani e-töltőállomásokat is. Ez azt jelenti, hogy a 30 SES bevásárlóközpont közül 26 már kizárólag „zöld“ áramot használ. A maradék négyet egymás után alakítják át.

„Az ingatlanokba és bevásárlóközpontjaink fenntartható működésébe fektetünk be, hogy partnereink és vásárlóink számára mindig a legvonzóbb helyek legyünk, hosszú távú erőforrás-megtakarítást érjünk el, és csökkentsük az ökológiai lábnyomunkat. Bevásárlóközpontjaink irányításának szerves része a környezetvédelemi koncepció. „Ökológiai hozzáállásunk sikeressé és fenntarthatóvá teszi bevásárlóközpontjainkat a jövő számára is” – mondja Christoph Andexlinger, az SES operatív ügyvezető igazgatója.

A beruházások a bevásárlóközpontok kisebb felújításait, bővítését is jelentik: a ZIMBAPARK Bludenz-Bürs például egy teljesen új, tetszetős kültéri területtel bővült, az ATRIO Villachban egy szabadtéri teraszos étterem épült, egyes központokban pedig parkolóházakat alakítottunk ki.

**Az SES tovább terjeszkedik: 115 millió eurós beruházás 2022-re**

Az SES 2022-ben is jelentős beruházásokat végez a bevásárlóközpontjaiban. Mintegy 115 millió eurót terveznek projektfejlesztésekre, felújításokra és korszerűsítésre Ausztriában és külföldön. "A helyi kínálat és a találkozóhelyek minőségének javítása továbbra is fontosak, csakúgy, mint a meglévő központjaink továbbfejlesztése a többfunkciós helyszínek irányába" - nyilatkozta Christoph Andexlinger. "Mind a meglévő, mind az újonnan tervezett helyszíneken érvényesül a vezérelv: életteli közösségi tereket alakítunk ki a legmagasabb szintű ügyfélközpontúsággal."

Például a zágrábi King Cross bevásárlóközpont is nagyszabású felújításon esik át. Az SES-nek további terjeszkedési tervei vannak új, minőségi bevásárlóparkok kialakítására Magyarországon, Szlovéniában és Horvátországban.

Ausztriában az SES továbbra is a linzi városrész fejlesztésén dolgozik. A projekt első részeként 2022 tavaszára tervezik egy szálloda építésének megkezdését, és folyik az üzlethelyiségek koncepciójának újragondolása a járvány következtében.

A Bécs városával közös vegyesvállalat viszonteladói partnereként az SES északi irányban fejleszti tovább az bevásárlóutcát Bécs „Aspern Seestadt" városnegyedében. Jelenleg a már működő bevásárlóutcában 28 kiskereskedelmi, gasztronómiai és szolgáltató cég üzemel sikeresen.

**Társadalmi felelősségvállalás minden helyszínen**

A hat országban található 30 SES bevásárlóközpont mindegyikére jellemző a társadalmi felelősségvállalás. Az SES központok különféle tevékenységei révén, mint például a regionális egyesületekkel és intézményekkel való hosszú távú együttműködés, a karitatív kampányok és vásárlói adományok összesen több mint 700 000 eurót juttattak jótékonysági célokra és helyi egyesületek javára 2021-ben.

**Regionális gazdasági motor és munkahely 18 000 fő számára**

Az SES körülbelül 396 embert foglalkoztat hat európai országban. Csak a vállalat salzburg-kaserni központjában több mint 80 ember dolgozik. Ezenkívül az SES hat európai országban található bevásárlóhelyein összesen mintegy 18 000 embernek biztosítanak munkahelyet a kiskereskedelmi, gasztronómiai és szolgáltatási szektorban.

**Az SES Spar European Shopping Centers**

Az SES bevásárlóközpontok fejlesztője, építője és üzemeltetője hat országban: Ausztriában, Szlovéniában, Olaszországban, Magyarországon, Horvátországban és a Cseh Köztársaságban. A salzburgi székhelyű cég jelenleg 30 bevásárlóközpontot üzemeltet Közép-, Dél- és Kelet-Európában, több mint 830 000 négyzetméter bérelhető területtel (GLA). Az SES piacvezető a nagy alapterületű bevásárlóközpontok szegmensében Ausztriában és Szlovéniában. 2021-ben minden országban folyamatosan nyitva voltak a bevásárlóközpontok, bár a legtöbb bérlőnek hetekig vagy hónapokig zárva kellett maradnia a kormányzati korlátozások miatt. Az SES bevásárlóközpontokban működő bérlők összesen 2,64 milliárd euró árbevételt értek el 2021-ben. Az SES óriási know-how-val rendelkezik a projektfejlesztés, építésmenedzsment, bérbeadás, létesítményüzemeltetés terén mind saját ingatlanok esetében, mind külső szolgáltatóként jelen lévő bevásárlóközpontoknál. Az SES bevásárlóközpontjai több ízben nyertek nemzetközi díjat építészet és design, fenntarthatóság, közlekedésmenedzsment és innovatív marketing terén. Az SES a SPAR Ausztria csoport tagja.  
  
További információ: [www.ses-european.com](http://www.ses-european.com) és presse.ses-european.com

**Letölthető képanyag**

* *S-PARK Kaposvár, Ungarn © András Pozsár*
* *ALEJA Ljubljana, Slowenien © Jost\_Gantar\_VELIKA*
* *Glasdach Q19 © Robert Fritz*
* *Christoph Andexlinger, COO SES © SES*

*További képek a következő email címen kérhetők:* [*melanie.moser@ses-european.com*](mailto:melanie.moser@ses-european.com)

**További felvilágosítás**

Claudia Streitwieser-Schinagl

Head of Public Relations

Tel. 0662-4471-7110

Mobil 0664-2650450

Email: [claudia.streitwieser@ses-european.com](mailto:claudia.streitwieser@ses-european.com)